คณะกรรมการคุ้มครองผู้สื่อข่าวเรียกร้อง สนช.ถอนร่าง พ.ร.บ.มั่นคงไซเบอร์
คณะกรรมการคุ้มครองผู้สื่อข่าวเรียกร้องให้ สนช.ถอนร่าง พ.ร.บ.ความมั่นคงไซเบอร์ หวั่นเกิดการตรวจตราสอดส่องนักกิจกรรมและแพลตฟอร์มออนไลน์21 ม.ค. 2558 วานนี้ คณะกรรมการคุ้มครองผู้สื่อข่าว (Committee to Protect Journalists: CPJ) เรียกร้องให้สภานิติบัญญัติแห่งชาติ (สนช.) ถอนร่างกฎหมายซึ่งจะอนุญาตให้มีการตรวจตราสอดส่องนักกิจกรรมและแพลตฟอร์มออนไลน์ หลังคณะรัฐมนตรีของ พล.อ.ประยุทธ์ จันทร์โอชาเห็นชอบในหลักการร่าง พ.ร.บ.ว่าด้วยการรักษาความมั่นคงปลอดภัยไซเบอร์แห่งชาติ และอยู่ระหว่างนำเสนอต่อ สนช.ทั้งนี้ ตามมาตรา 35 ของร่าง พ.ร.บ.ดังกล่าว คณะกรรมการตาม พ.ร.บ.นี้จะมีอำนาจในการเข้าถึงข้อมูลคอมพิวเตอร์ส่วนบุคคล โทรศัพท์มือถือ และอุปกรณ์อิเล็กทรอนิกส์อื่นๆ โดยไม่ต้องขอคำสั่งศาลชอน คริสปิน ตัวแทน CPJ ภาคพื้นเอเชียตะวันออกเฉียงใต้ กล่าวว่า การออกกฎหมายความมั่นคงไซเบอร์แสดงให้เห็นถึงอันตรายต่อเสรีภาพสื่อในปัจจุบันอย่างชัดเจนหาก พล.อ.ประยุทธ์มีความจริงใจในการคืนประชาธิปไตยสู่ประเทศ เขาควรจะให้สภานิติบัญญัติถอนร่างกฎหมายดังกล่าว ซึ่งเตือนให้นึกถึงรัฐตำรวจ แล้วออกกฎหมายที่ส่งเสริมเสรีภาพออนไลน์แทน คริสปินกล่าวทั้งนี้ จากการรวบรวมข้อมูลโดย CPJ พบว่า ตั้งแต่รัฐประหารยึดอำนาจเมื่อ 22 พ.ค. 2557 เป็นต้นมา รัฐบาลทหารของ พล.อ.ประยุทธ์ออกมาตรการหลายข้อต่อสื่อ อินเทอร์เน็ต และโซเชียมีเดีย เช่น ประกาศ คสช.ฉบับที่ 26 ซึ่งให้อำนาจกระทรวงไอซีทีในการมอนิเตอร์และเข้าถีงข้อมูลจราจรทางคอมพิวเตอร์และโซเชียลมีเดียซึ่งเป็นภัยต่อความมั่นคงCyber security bill threatens media freedom in Thailand
คณะกรรมการคุ้มครองผู้สื่อข่าวเรียกร้องให้ สนช.ถอนร่าง พ.ร.บ.ความมั่นคงไซเบอร์ หวั่นเกิดการตรวจตราสอดส่องนักกิจกรรมและแพลตฟอร์มออนไลน์ 21 ม.ค. 2558 วานนี้ คณะกรรมการคุ้มครองผู้สื่อข่าว (Committee to
CPJ,กระทรวงดิจิทัลเพื่อเศรษฐกิจและสังคม,คณะกรรมการคุ้มครองผู้สื่อข่าว,ความมั่นคงไซเบอร์,พ.ร.บ.ความมั่นคงไซเบอร์,รัฐประหาร 2557